**

REPUBLIKA HRVATSKA

VUKOVARSKO-SRIJEMSKA ŽUPANIJA

****

**OPĆINA TOVARNIK**

**OPĆINSKI NAČELNIK**

KLASA: 402-06/23-01/02

URBROJ: 2196-28-01-24-146

Tovarnik, 18.03.2024.

**JAVNI POZIV ZA ISKAZ INTERESA PRIPADNIKA CILJNE SKUPINE ZA SUDJELOVANJU U PROJEKTU „ZAŽELI IV – PREVENCIJA INSTITUCIONALIZACIJE“**

Dana 15. ožujka 2024. godine načelnik Općine Tovarnik potpisao je Ugovor o dodjeli bespovratnih sredstava za financiranje projekta „Zaželi IV – prevencija institucionalizacije“ sa Ministarstvom rada, mirovinskog sustava, obitelji i socijalne politike i Hrvatskim zavodom za zapošljavanje, Uredom za financiranje i ugovaranje projekata EU čiji je cilj povećanje socijalne uključenosti i prevencija institucionalizacije ranjivih skupina osiguravanjem dugotrajne skrbi. Projektom je predviđeno pružanje usluge potpore i podrške u svakodnevnom životu starijim osobama (65 i više godina) i osobama s invaliditetom (starijim od 18 godina) i to kroz organiziranje prehrane, obavljanje kućanskih poslova, održavanje osobne higijene i zadovoljavanje drugih svakodnevnih potreba, uz isporuku paketa kućanskih i osnovnih higijenskih potrepština.

**Pravo sudjelovanja u projektu imaju isključivo pripadnici ciljne skupine koji ispunjavaju sljedeće uvjete:**

**1. Osoba starija od 65 godina koja živi u samačkom kućanstvu** čiji mjesečni prihod kućanstva ne prelazi iznos od 120% od prosječne starosne mirovine za 40 i više godina mirovinskog staža prema zadnjoj objavi podataka HZMO-a, odnosno **ne prelazi 828,54 eura,** te koji istovremeno nisu korisnici iste ili slične usluge financirane iz drugih javnih izvora – usluga pomoći u kući, boravka, organiziranog stanovanja, smještaja, osobne asistencije koju pruža osobni asistent.

**2. Osobe starije od 65 godina koje žive u dvočlanom kućanstvu (nije uvjet da obje osobe moraju pripadati ciljanoj skupini a ako pripadaju istoj, mogu biti korisnici i jedna i druga osoba)** uz

uvjet da zajednički mjesečni prihodi kućanstva ne prelaze iznos od 200% od prosječne starosne mirovine za 40 i više godina mirovinskog staža prema zadnjoj objavi podataka HZMO-a, odnosno da ne prelaze ukupno **1.380,90 eura,** te da nisu istovremeno korisnici iste ili slične usluge financirane iz drugih javnih izvora – usluga pomoći u kući, boravka, organiziranog stanovanja, smještaja, osobne asistencije koju pruža osobni asistent.

**3. Osobe starije od 65 godina koje žive u višečlanom kućanstvu ( 3 i više članova kućanstva)** čiji mjesečni prihod kućanstva ne prelazi iznos od 300% od prosječne starosne mirovine za 40 i više godina mirovinskog staža prema zadnjoj objavi podataka HZMO-a, odnosno ne prelazi ukupno **2.071,35 eura,** te koji istovremeno nisu korisnici iste ili slične usluge financirane iz drugih javnih izvora – usluga pomoći u kući, boravka, organiziranog stanovanja, smještaja, osobne asistencije koju pruža osobni asistent**.**

**U slučaju višečlanog kućanstva: svi članovi kućanstva (sa istom adresom i kućnim brojem) moraju biti pripadnici ciljne skupine – starije od 65 godina, ili odrasle osobe s invaliditetom.**

**4. Odrasle osobe s invaliditetom (osobe koje imaju 18 ili više godina)** – koje imaju **utvrđen treći ili četvrti stupanj težine invaliditeta** – oštećenja funkcionalnih sposobnosti prema propisima o vještačenju i metodologijama vještačenja i koje istovremeno nisu korisnici iste ili slične usluge financirane iz drugih javnih izvora – usluga pomoći u kući, boravka, organiziranog stanovanja, smještaja i čiji roditelj ili drugi član obitelji nema priznato pravo na status roditelja njegovatelja ili status njegovatelja za potrebu skrbi o njoj.

Osoba s invaliditetom koja živi u samačkom, dvočlanom ili višečlanom kućanstvu može biti pripadnik ciljne skupine, uz uvjet da ukoliko živi u višečlanom kućanstvu svi ostali članovi kućanstva moraju biti pripadnici ciljne skupine.

Iskaz interesa mogu podnijeti svi pripadnici ciljne skupine koji zadovoljavaju navedene uvjete.

Svi zainteresirani koji ispunjavaju navedene uvjete trebaju dostaviti popunjen i potpisan „Obrazac za iskaz interesa“ kao i dokaznu dokumentaciju:

**Osobe starije od 65 godina:**

1. Preslika osobne iskaznice, putovnice ili dokumenta jednake ili slične vrijednosti iz kojeg je nedvojbeno moguće utvrditi identitet i dob sudionika,
2. Potvrda Porezne uprave o dohotku,
3. Potpisana izjava pripadnika ciljne skupine o broju članova kućanstva.

**Odrasle osobe s invaliditetom:**

1. Preslika osobne iskaznice, putovnice ili dokumenta jednake ili slične vrijednosti iz kojeg je nedvojbeno moguće utvrditi identitet i dob sudionika,
2. Potvrda o upisu u Registar osoba s invaliditetom ili nalaz i mišljenje Zavoda za vještačenje, profesionalnu rehabilitaciju i zapošljavanje osoba s invaliditetom u kojem je naveden treći ili četvrti stupanj težine invaliditeta – oštećenja funkcionalnih sposobnosti.

Popunjavanjem obrasca koji se nalazi u prilogu ovoga Javnog poziva za iskaz interesa za sudjelovanjem u projektu, svaki zainteresirani pripadnik ciljne skupine jamči kako je upoznat da se njegovi osobni podaci prikupljaju i obrađuju u svrhu izrade i podnošenja projektnog prijedloga, provedbe postupka dodjele bespovratnih sredstava, sklapanja i izvršenja ugovora o dodjeli bespovratnih sredstava, provedbe revizije postupka odabira, postupka dodjele bespovratnih sredstava i izvršenja ugovora o dodjeli bespovratnih sredstava te u svrhu provođenja vrednovanja provedbe Programa „Učinkoviti ljudski potencijali 2021. – 2027.“ te da se za druge potrebe neće koristiti, sukladno Uredbi (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka).

NAPOMENA:

Svi zainteresirani pripadnici ciljne skupine koji zadovoljavaju navedene uvjete iz ovog Poziva, mogu se javiti osobno u ured „Zaželi“ (Tovarnik, A.G.Matoša 14) ili preuzeti “ Obrazac za iskaz interesa“, kao i „Izjavu o članovima zajedničkog kućanstva“

 na web stranici Općine Tovarnik: [www.opcina-tovarnik.hr](http://www.opcina-tovarnik.hr).

 Ispunjene i potpisane obrasce potrebno je dostaviti u ured „Zaželi“ (osobno, poštom (A.G.Matoša 14, Tovarnik 32249 ili poslati e-mailom na : katica.zazeli@outlook.com

 **do 24. travnja u 12,00 sati**

Za sve dodatne informacije na tel: 098 965 32 81 Katica Matić,

 098 530 872 Ana Kuveždić

OPĆINSKI NAČELNIK

Anđelko Dobročinac, dipl.ing.